**REFERENDUM 2023**

**ŽIADOSŤ O ZÁPIS OPRÁVNENÉHO VOLIČA**

**DO ŠPECIÁLNEHO ZOZNAMU OPRÁVNENÝCH VOLIČOV**

**Oprávneným voličom** v zmysle zákona č. 395/2022 Z. z. o špeciálnom spôsobe hlasovania v referende vyhlásenom na základe petície občanov prijatej 24. augusta 2022 je osoba, ktorá má právo hlasovať v referende, a **ktorá má ku dňu vykonania referenda nariadenú karanténu alebo izoláciu z dôvodu ochrany verejného zdravia pred ochorením COVID-19. Oprávneným voličom je aj osoba, ktorá v deň konania referenda žije s oprávneným voličom v spoločnej domácnosti.**

Oprávnený volič **podáva žiadosť o špeciálny spôsob hlasovania zapisovateľovi špeciálnej okrskovej volebnej komisie**, v ktorej územnom obvode sa v deň konania referenda bude zdržiavať. Žiadosť podáva sám alebo prostredníctvom inej osoby, **a to výlučne telefonicky v úradných hodinách okresného úradu.**

**Podanie žiadosti o špeciálne hlasovanie je možné najskôr v pondelok 16. januára 2023 a najneskôr v piatok 20. januára 2023 do 12,00 hod.**

**Oprávnený volič**, ktorý žiada o špeciálny spôsob hlasovania v referende v územnom obvode špeciálneho volebného okrsku, **na území ktorého má trvalý pobyt** (oprávnený volič má trvalé bydlisko v ktorejkoľvek obci okresu Malacky; nakoľko územným obvodom špeciálneho volebného okrsku je okres), **má právo hlasovať do špeciálnej prenosnej volebnej schránky bez hlasovacieho preukazu.**

**Oprávnený volič**, ktorý žiada o špeciálny spôsob hlasovania v referende v územnom obvode špeciálneho volebného okrsku, **na území ktorého nemá trvalý pobyt** (nemá trvalý pobyt v žiadnej obci okresu Malacky), **má právo hlasovať do špeciálnej prenosnej volebnej schránky len na základe hlasovacieho preukazu.**

Oprávnený volič **telefonicky v žiadosti oznámi zapisovateľovi špeciálnej komisie**, že žiada o špeciálny spôsob hlasovania a uvedie svoje osobné údaje v rozsahu:

1. meno a priezvisko
2. rodné číslo
3. adresa trvalého pobytu
4. adresa miesta, na ktorom žiada vykonať hlasovanie špeciálnym spôsobom (toto miesto sa musí nachádzať v územnom obvode príslušného špeciálneho volebného okrsku – musí byť len v obci okresu Malacky)
5. telefonický kontakt

**Zapisovateľka špeciálnej okrskovej volebnej komisie:**

**Mgr. Jana Hofereková**

**Kontakt: 0911 289 781**